AQShning saylangan prezidenti Donald Trampning Twitter sahifasida yozishicha, Demokratik partiya Milliy qo‘mitasi o‘z xavfsizligi va hujjatlariga ehtiyotsizlik bilan yondashgani sababli xakerlar uning tizimidan ma’lumotlarni o‘g‘irlashga muvaffaq bo‘lgan. «Demokratik partiya Milliy qo‘mitasining haddan ortiq ehtiyotsizligi xakerlik hujumini amalga oshirishga imkon berdi. Respublikachilar partiyasi Milliy qo‘mitasining himoyasi ishonchli bo‘lgan», - deb yozgan Tramp. Avvalroq, Donald Tramp kiberhujumlar Amerika prezidentligi uchun saylov natijalariga ta’sir ko‘rsatmaganini aytgan edi.